ӀабдуллахӀ ибн МасӀуд
Абу Ӏабдуррахьма̄н Ӏабдулла̄хӀ ибн МасӀӯд ибн ГӀа̄фил аль-ХӀазлӣ (Ӏаьр. أَبُو عَبْدِ الرَّحْمٰنِ عَبْدُ اللهِ بْنُ مَسْعُودِ بْنِ غَافِلٍ الْهَذْلِيُّ‎‎; 594, Макка йа ТихӀамат, Ӏаьрбийн ахгӀайре — 653, Мадийнат, Рашидунин халифат) — иза Мухьаммад пайхамаран ﷺ сахьаби (накъост) а, умматан факъихӀ а, мукъриъ а, дукха хьадисаш дийцина мухьаддис а ву. Дуьххьара ислам тӀеэцначарах йолхалгӀаниг а, йалсаманица кхаъбаьккхинчарах цхьаъ а ву иза. Эфиопе а, Мадийнате а ши хӀижрат динчарах а, шина къилбанна тӀекхиъначарах цхьаъ а ву иза. Иза ву-кх Маккахь дуьххьара Къуръан чӀогӀа дешнарг. Иза ву-кх Бадран гӀазотехь Абу ЖахӀлан корта а баьккхина, Мухьаммад пайхамарна ﷺ и хьалхабиллинарг.